Vplyvy na podnikateľské prostredie 	
3.1. Ktoré podnikateľské subjekty budú predkladaným návrhom ovplyvnené a aký je ich počet? 	Vo všeobecnosti všetci, ktorí prichádzajú do styku s okresným úradom, katastrálnym odborom, najmä:
•	banky (záložné práva), 
•	notári (dedičstvá, notárske zápisnice), 
•	advokáti (autorizované zmluvy), 
•	realitné kancelárie (sprostredkovanie predaja nehnuteľnosti), 
•	spoločnosti, ktoré hľadajú údaje o vlastníckych právach, napr. developeri,
•	IOM.
Počet dotknutých subjektov nie je možné kvantifikovať	
3.2. Aký je predpokladaný charakter a rozsah nákladov a prínosov? 	
Prínosy
•	za predpokladu obstarania ZEPu, ktorý bude vo všeobecnosti potrebný na elektronickú komunikácia s verejnou správou, budú môcť podnikateľské subjekty realizovať úkony týkajúce sa nehnuteľnosti elektronicky bez osobného kontaktu. Pri konaniach, kde je potrebné dodržať fikciu doručenia, bude plne elektronická komunikácia možná až po vybudovaní jednotlivých komponentov nového ÚPVS a bude prijatá príslušná legislatíva. Charakter prínosov bude hlavne v úspore času a nákladov na presun na katastrálne odbory v okresoch, vyššej dostupnosti služieb, poskytovanie niektorých nových služieb v zmysle výzvy k projektu ESKN a v budúcnosti pri naplnení ďalších predpokladov (napr. dobudovanie ďalších komponentov eGovernmentu), skrátenie lehôt pri správnom konaní 
•	online publikovanie a aktualizácia vlastníckych práv
•	skrátenie lehôt v prípade využitia elektronických služieb, napr. záznamové konanie
•	zavedenie nových služieb – rôzne formy súpisov z katastra (napr. stavieb, vlastníkov, správcov, nájomcov, nehnuteľnosti), notifikačné služby za poplatok (napr. sledovanie zmien na listoch vlastníctva), podanie žiadosti na overenie výsledkov geodetických činností alebo sledovanie priebehu overovanie výsledkov geodetických prác.

Náklady
•	v prípade cieľa využitia elektronického komunikačného kanála zmena pracovných postupov. 
•	budú taktiež poskytnuté webové služby pre integráciu informačných systémov a v prípade využitia je potrebné prispôsobiť informačné systémy na strane podnikateľov 
•	využívanie nových služieb bude spoplatnené  
	
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? 	•	návrh nového zákona nezakladá priame finančné náklady. 
•	náklady súvisiace s plnením regulácie nový zákon tiež nezakladá.
•	náklady môžu byť v prípade ambície využívania elektronickej komunikácie avšak to je iba možnosťou a nie povinnosťou. Navyše elektronická komunikácia má svoje prínosy a je už na uvážení daného subjektu či sa mu to oplatí	
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) 	Dopad môže byť na podnikateľské subjekty, ktoré ďalej spracúvajú údaje katastra za účelom získania špecifických analytických informácií napr. zisťovania právnych vzťahov pre developerov. Tieto údaje bude možné zjednodušene získať priamo zo systému ESKN.
Nové elektronické služby však majú potenciál pre iné typy nadstavbových služieb, ktoré súkromný sektor môže poskytovať. 	
3.5. Aké sú predpokladané spoločensko – ekonomické dôsledky pripravovaných regulácií?	Pripravovaná legislatíva nepredpokladá výrazne spoločensko-ekonomické dôsledky.